
Els 11 prompts
	#
	Prompt
	Bloc

	1
	Dissenyar una biblioteca des de zero
	Dissenyar

	2
	Decidir columnes o carpetes
	Dissenyar

	3
	Triar la plantilla de biblioteca
	Dissenyar

	4
	Decidir el control de versions
	Configurar

	5
	Dissenyar les vistes
	Configurar

	6
	Entendre una opció de configuració
	Configurar

	7
	Saber què hi ha a la biblioteca
	Treballar

	8
	Trobar un document a la biblioteca
	Treballar

	9
	Comparar dos documents
	Treballar

	10
	Pla de neteja de la biblioteca
	Mantenir

	11
	Diagnòstic: aquesta biblioteca funciona?
	Mantenir



Com fer servir aquest document
Onze prompts per dissenyar, configurar i mantenir biblioteques de documents de SharePoint.
	On escriure'ls
	Per a què

	Copilot Chat
	Dissenyar, decidir i diagnosticar

	Copilot dins de la biblioteca
	Treballar sobre els documents que hi ha



	La idea que travessa aquest bloc: Una biblioteca ben configurada s'organitza sola; una de mal configurada obliga a mantenir-la a mà cada setmana. La diferència està en cinc minuts de decisions al principi: columnes en comptes de carpetes, límit de versions, i aprovació només on calgui de veritat.



	El que Copilot farà i el que no: No crea biblioteques, ni columnes, ni vistes, ni regles. El que fa molt bé és DISSENYAR-TE l'estructura, dir-te quines opcions activar i per què, i donar-te els passos. En aquest bloc, on la meitat de la feina és decidir bé, això és precisament el que necessites.




	DISSENYAR LA BIBLIOTECA
Abans de crear-la



	1
	Dissenyar una biblioteca des de zero
A Copilot Chat



	Vaig a crear una biblioteca de documents a SharePoint per a
[PER A QUÈ].

Context:
- Qui hi treballarà: [QUI]
- Quins documents hi haurà: [TIPUS]
- Aproximadament [QUANTS] documents

Proposa'm:
- Un màxim de CINC columnes, amb el tipus de cada una
- Tres vistes útils, amb el filtre de cadascuna
- Si em cal control de versions especial o aprovació

Dona'm també els passos per crear-ho tot.



	Exemple emplenat:
Vaig a crear una biblioteca de documents a SharePoint per als
materials del curs de Microsoft 365.

Qui hi treballarà: dos formadors i una coordinadora.
Quins documents hi haurà: manuals, exercicis i presentacions.
Aproximadament 40 documents.

Proposa'm un màxim de CINC columnes, tres vistes útils i si em cal
control de versions especial o aprovació.



Quan: Abans de crear la biblioteca. És el prompt que determina si funcionarà o no.
Què esperar: Un disseny complet. El límit de cinc columnes és deliberat: una biblioteca amb dotze no la llegeix ningú.

	2
	Decidir columnes o carpetes
A Copilot Chat



	Tinc documents que vull organitzar a SharePoint segons
[CRITERI 1] i [CRITERI 2].

Ajuda'm a decidir si em convé:
- Carpetes
- Columnes amb vistes filtrades
- Una combinació de totes dues

Explica'm què passa amb els enllaços compartits en cada cas,
i què passa quan un document pertany a dues categories alhora.

Dona'm una recomanació clara i el motiu.



	Exemple emplenat:
Tinc documents que vull organitzar a SharePoint segons el bloc del
curs al qual pertanyen i l'estat en què estan (esborrany, en
revisió, aprovat).

Ajuda'm a decidir si em convenen carpetes, columnes amb vistes
filtrades, o una combinació. Explica'm què passa amb els enllaços
compartits en cada cas.



Quan: Quan dubtes entre crear carpetas o columnas. És la decisió estructural del bloc.
Què esperar: Una recomanació raonada. El punt dels enllaços és decisiu: moure un fitxer entre carpetes els trenca; canviar una columna, no.

	3
	Triar la plantilla de biblioteca
A Copilot Chat



	SharePoint ofereix plantilles de biblioteca de Microsoft:
Biblioteca de mitjans, Factures, Aprenentatge i Repositori de
currículums.

El meu cas és: [DESCRIU-LO]

Digue'm:
- Si alguna d'aquestes plantilles m'encaixa i per què
- Quines columnes i vistes porta la que em recomanis
- Si em convé més crear-la en blanc

Si cap encaixa, digue-m'ho sense forçar-ne cap.



	Un consell que val la pena encara que no facis servir cap:
Crea una biblioteca de prova amb una plantilla i mira com està
construïda: quines columnes porta, quines vistes deixa preparades i
com hi aplica els colors.

Aprendràs a dissenyar-ne una de bona molt més ràpid que llegint
documentació. Després l'esborres.



Quan: Abans de crear-la, per no muntar a mà el que una plantilla ja porta fet.
Què esperar: Una recomanació honesta. Las plantillas suelen traer listas ya montadas que valen media hora de trabajo.


	CONFIGURAR-LA
Les opcions que canvien el comportament



	4
	Decidir el control de versions
A Copilot Chat



	Tinc una biblioteca de SharePoint per a [PER A QUÈ] i vull
configurar bé el control de versions.

Digue'm:
- Si em convenen versions principals o també secundàries
- Quantes versions hauria de conservar
- Si hauria d'activar l'aprovació de contingut
- Si hauria de requerir desprotecció

Per a cada opció: què guanyo, què perdo i on es configura.

Adverteix-me si alguna d'aquestes opcions pot molestar l'equip.



	Exemple emplenat:
Tinc una biblioteca de SharePoint per als procediments oficials de
l'organització i vull configurar bé el control de versions.

Digue'm si em convenen versions principals o també secundàries,
quantes conservar, si hauria d'activar l'aprovació de contingut i si
hauria de requerir desprotecció.



Quan: Just després de crear la biblioteca, abans de començar a omplir-la.
Què esperar: Una configuració justificada. L'advertència final és la important: la desprotecció obligatòria mata la coedició.

	5
	Dissenyar les vistes
A Copilot Chat



	T'enganxo les columnes que té la meva biblioteca de SharePoint.

L'equip que la fa servir necessita respondre aquestes preguntes
cada dia: [DUES O TRES PREGUNTES]

Proposa'm un màxim de TRES vistes, i per a cadascuna:
- El nom que li posaria
- Quines columnes es veurien i quines s'amagarien
- Quin filtre i quina agrupació aplicaria

Dona'm els passos per crear-les.

COLUMNES:
[ENGANXA AQUÍ LES TEVES COLUMNES]



	Exemple del que enganxaries:
COLUMNES:
Nom · Modificat · Modificat per · Bloc (Opció) · Estat (Opció:
Esborrany/En revisió/Aprovat) · Responsable (Persona) · Data de
revisió (Data)

Preguntes de cada dia: què em toca revisar a mi? què està pendent
d'aprovar? què ja podem fer servir al curs?



Quan: Quan la biblioteca ja té columnes i documents però costa trobar-hi res.
Què esperar: Tres vistes pensades per a preguntes reals. Una vista que no respon una pregunta concreta no serveix de res.

	6
	Entendre una opció de configuració
A Copilot Chat



	A la configuració d'una biblioteca de SharePoint hi ha una opció
anomenada [NOM DE L'OPCIÓ] i no sé què fa.

Explica'm:
- Què fa exactament
- Un exemple concret de quan m'interessaria activar-la
- Un exemple de quan seria una mala idea
- Com ho desfaria si m'equivoco

Explica-ho sense donar per fet que sé què és cada cosa.



	Exemple emplenat:
A la configuració d'una biblioteca de SharePoint hi ha una opció
anomenada «Requerir desprotecció» i no sé què fa.

Explica'm què fa exactament, un exemple de quan m'interessaria
activar-la, un de quan seria mala idea, i com ho desfaria.

Altres opcions per provar: aprovació de contingut · plantilla de
document · tipus de contingut · versions secundàries



Quan: Cada vegada que veus una opció que no entens abans de tocar-la.
Què esperar: Una explicació amb els dos costats. El «quan seria mala idea» és el que evita activar coses per curiositat.


	TREBALLAR AMB ELS DOCUMENTS
Quan la biblioteca ja té contingut



	7
	Saber què hi ha a la biblioteca
Al Copilot de la biblioteca



	Fes-me un inventari d'aquesta biblioteca de documents.

Digue'm:
- Quants documents hi ha i de quins tipus
- Quins s'han modificat aquest últim mes
- Quins fa més de sis mesos que ningú toca
- Si hi ha documents amb noms gairebé idèntics

Sigues concret amb les xifres.



	Exemple del que sol aparèixer:
Documents anomenats «Informe_v2», «Informe_v3_final» i
«Informe_final_bo» a la mateixa biblioteca.

Això indica que la gent està adjuntant còpies en comptes de fer
servir l'historial de versions. És un problema d'hàbit, no de
configuració: la solució és el manual de coautoria, no una opció de
SharePoint.



Quan: Quan heretes una biblioteca d'algú o quan porta un any funcionant.
Què esperar: Un inventari amb diagnòstic. Els noms gairebé idèntics són el rastre típic de versions descontrolades.

	8
	Trobar un document a la biblioteca
Al Copilot de la biblioteca



	Busca en aquesta biblioteca els documents que tractin sobre
[TEMA].

Digue'm:
- Quins són i qui els va crear
- Un resum d'una línia de cada un
- Quin és el més recent i quin el més complet

Si n'hi ha diversos que semblen versions del mateix,
adverteix-me'n.



	Exemple emplenat:
Busca en aquesta biblioteca els documents que tractin sobre la
configuració de permisos.

Digue'm quins són i qui els va crear, un resum d'una línia de cada
un, i quin és el més recent i quin el més complet.



Quan: Quan la biblioteca té prou documents com per no trobar el que busques pel nom.
Què esperar: Resultats per contingut, no per nom del fitxer. L'última instrucció detecta duplicats reals.

	9
	Comparar dos documents
A Copilot Chat



	Compara aquests dos documents de la meva biblioteca de SharePoint:
[DOCUMENT A] i [DOCUMENT B].

Digue'm:
- Què tenen en comú
- Què hi ha a un i no a l'altre
- Quin sembla més actualitzat i per què
- Si un dels dos hauria de substituir l'altre

Si són pràcticament idèntics, digue-m'ho clarament.



	Exemple emplenat:
Compara aquests dos documents de la meva biblioteca de SharePoint:
«Manual_SharePoint_v2.docx» i «Manual_SharePoint_final.docx».

Digue'm què tenen en comú, què hi ha a un i no a l'altre, quin
sembla més actualitzat i si un hauria de substituir l'altre.



Quan: Quan trobes dos documents que semblen el mateix i no saps quin conservar.
Què esperar: Una comparació de contingut. Molt útil abans de fer neteja: et diu si esborrar-ne un és segur.


	MANTENIR I NETEJAR
Perquè no es descontroli



	10
	Pla de neteja de la biblioteca
A Copilot Chat



	Analitza la biblioteca [NOM] del lloc [NOM DEL LLOC].

Proposa'm un pla de neteja amb un màxim de QUATRE accions,
ordenades per impacte.

Per a cadascuna:
- Què faria exactament
- Quant temps em portaria
- QUÈ PODRIA PERDRE si m'equivoco

No em proposis esborrar res sense dir-me abans què conté.



	Abans de fer cap neteja:
Exporta la llista de documents a Excel des de la mateixa biblioteca.

Tindràs un inventari de noms, dates, autors i columnes abans de
tocar res. Si després trobes a faltar alguna cosa, sabràs què hi
havia.



Quan: Quan la biblioteca ja no s'aguanta i cal posar-hi ordre.
Què esperar: Un pla acotat. L'advertència de pèrdues és imprescindible: aquí s'esborren documents de veritat.

	11
	Diagnòstic: aquesta biblioteca funciona?
A Copilot Chat



	Analitza com està configurada i com es fa servir la biblioteca
[NOM] i digue'm si funciona bé.

Concretament:
- Si l'estructura de carpetes és raonable o excessiva
- Si les columnes que té s'omplen de veritat
- Si les vistes existents es fan servir
- Si hi ha senyals de mal ús: duplicats, noms amb versions,
  documents que no s'obren mai

Digue'm UNA sola cosa que hauria de canviar primer, i per què.



	El senyal que més diu:
Columnes creades i mai omplertes.

Vol dir que algú va dissenyar l'estructura pensant en com hauria de
ser, no en com treballa la gent. Una columna que ningú omple és
pitjor que no tenir-la: dona una falsa sensació d'organització.



Quan: Un cop al trimestre, o quan l'equip es queixa que no troba res.
Què esperar: Un diagnòstic amb una prioritat. Demanar-ne una de sola és el que fa que t'hi posis.


Què NO pot fer Copilot amb les biblioteques
	No pot...
	Però sí...

	Crear biblioteques
	Dissenyar-te-la i donar-te els passos

	Crear columnes ni vistes
	Proposar-te quines i com configurar-les

	Canviar la configuració
	Dir-te quina opció activar i on és

	Moure ni esborrar documents
	Dir-te quins i advertir-te del que perdries

	Aplicar format condicional
	Explicar-te com i amb quins criteris

	Canviar permisos
	Recomanar-te si trencar l'herència o no

	Restaurar de la paperera
	Dir-te on és i quant temps et queda



	Per què aquí això importa poc: La meitat de la feina d'una biblioteca és decidir bé: columnes o carpetes, quantes vistes, si cal aprovació. Aquestes decisions es prenen abans de tocar cap botó, i és on Copilot ajuda més.



	Un límit real que has de tenir present: Copilot veu els documents on tu tens permís. Si una biblioteca té permisos trencats i hi ha carpetes que no veus, tampoc les veurà ell. Un inventari que sembli incomplet pot ser un problema de permisos, no de Copilot.



Tres idees per treure'n profit
	Idea
	Per què funciona

	Dissenya abans de crear
	Cinc columnes ben triades valen més que dotze improvisades

	Demana-li què podries perdre
	A les biblioteques s'esborren documents de veritat

	Pregunta per les preguntes
	Una vista ha de respondre una pregunta concreta de l'equip



	El consell que no és de Copilot però val per a tot el bloc: Tria SEMPRE una vista concreta quan mostris una biblioteca en una pàgina o com a pestanya de Teams, mai «Tots els documents». Una pàgina que ensenya 400 fitxers no orienta ningú; una que en mostra vuit filtrats, sí.



	Sobre aquest document: Prompts de Copilot per a les biblioteques de documents de SharePoint. Complementa el monogràfic de biblioteques. Aubay Consultoria IT — Barcelona — 2026.

